રાજ્યમાં આજે યોજાયેલા સ્થાનિક સ્વરાજ્યની સંસ્થાઓમાં – નગરપાલિકા, જિલ્લા-તાલુકા પંચાયતોની ચૂંટણી મતદાનમાં રાજ્યના મતદારોએ ઉત્સાહપૂર્ણ મતદાન કરીને લોકશાહીની આ પાયાની સંસ્થાઓમાં ચૂંટણી પ્રક્રિયાને સારો પ્રતિસાદ આપ્યો છે, તે માટે મુખ્યમંત્રી આનંદીબહેન પટેલે રાજ્યના સૌ મતદારોનો આભાર વ્યક્ત કર્યો છે. વિકાસની રાજનીતિને પ્રાધાન્ય આપીને ક્યાંય કોઈ અનિચ્છનીય બનાવ કે કાયદો વ્યવસ્થાની પરિસ્થિતિને વિપરીત અસર થયા વગર રાજ્યમાં આ ચૂંટણીઓ શાંતિપૂર્ણ રીતે સંપન્ન થઈ છે તેનો હર્ષ પણ તેમણે વ્યક્ત કર્યો છે. મુખ્યમંત્રીએ ચૂંટણી પ્રક્રિયા સાથે સંકળાયેલા સૌ કર્મયોગીઓ, અધિકારીઓની ફરજ નિષ્ઠા અને કાર્યદક્ષતાની પણ સરાહના કરી છે.